पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण के चलते पूरे प्रदेश में स्कूल ही नहीं कॉलेजों को भी बंद कर दिया है। इससे छात्रों का संपर्क कॉलेजों से बराबर नहीं है। अब तक उनकी मुख्य परीक्षा ही नहीं प्रेक्टिकल तक नहीं हो पाया है। परीक्षाएं कब होंगी, इसका सर्कुलर कब जारी होगा, प्रायोगिक परीक्षा कब से होंगी, ऐसी तमाम जानकारियों के लिए उनके सामने एक मात्र विकल्प अटल बिहारी वाजपेयी यूनिवर्सिटी बिलासपुर (एयू) की अधिकृत वेबसाइट है, जो पिछले एक सप्ताह से बंद है।
वेबसाइट सर्च करने पर ओपन नहीं होने से छात्र-छात्राओं के साथ संबंधित कॉलेजों के प्रमुखों को भी समय-समय पर जारी होने वाली सूचनाएं नहीं मिल रही है। एयू की वेबसाइट बंद हैं, जबकि प्रदेश की अन्य यूनिवर्सिटी छात्रों की सुविधा के लिए परीक्षा संबंधित सूचनाएं वेबसाइट पर अपलोड कर दिए हैं। सेमेस्टर परीक्षाएं भी चल रही हैं, लेकिन एयू की ओर से इस संबंध में अब तक दिशा-निर्देश तक जारी नहीं हुए हैं।
उच्च शिक्षा विभाग ने यूजी व पीजी कक्षाओं की परीक्षाएं शैक्षणिक सत्र 2020-21 में ऑनलाइन आयोजित करने की घोषणा कर चुका है। उच्च शिक्षा विभाग की इस घोषणा के बाद राजनांदगांव, दुर्ग की यूनिवर्सिटी सेमेस्टर परीक्षाओं की अधिसूचना जारी कर दी है।
जिले के 19 कॉलेज के 28 हजार विद्यार्थी नई जानकारी के लिए एयू की वेबसाइट पर ही निर्भर हैं। इसका कारण जानने एयू के कुलसचिव डॉ. सुधीर शर्मा व परीक्षा नियंत्रक डॉ. पीके पाण्डेय से उनके मोबाइल पर संपर्क करने की कोशिश की गई, लेकिन बात नहीं हो सकी।
नैक मूल्यांकन की तैयारियां हो रहीं प्रभावित
अटल बिहारी वाजपेयी यूनिवर्सिटी में कुलपति का पदभार आचार्य अरुण दिवाकर नाथ वाजपेयी ने संभाल लिया है। पदभार ग्रहण किए 3 माह हो चुके हैं। वहीं कोरोना संक्रमण की दूसरी लहर भी हावी हो गई है। ऐसे में यूनिवर्सिटी पर पीएचडी, आंसर पेपर समेत कई कार्य पेंडिंग हो चले हैं।
उधर सभी शासकीय व संबद्ध निजी कॉलेजों को नैक मूल्यांकन के लिए तैयारियां करानी है। इसके लिए समिति तो गठित कर ली, लेकिन वह अभी प्रभावित है। वेबसाइट बंद होने से ये सभी जानकारी नहीं मिल रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn